Author: Polgármesteri Hivatal
Company: Nagyharsány

Nagyharsányi Önkormányzat  Képviselő-testületének
1. /2008./II.15. /
a Képviselő-testület Szervezeti és Müködési Szabályzatáról

Nagyharsány Község Önkormányzat Képviselő-testülete a helyi önkormányzatokról szóló többször módosított 1990.  évi LXV. törvény alapján a következő rendeletet alkotja meg a szervezeti és működési rendjére vonatkozólag. 

Preabulum

Nagyharsány község Baranya megyében a Siklós-Villányi borvidéken fekszik. A község állandó népességszáma:         fő.
Nagyharsány község Önkormányzata önállóan, szabadon, demokratikus módon, széleskörű nyilvánosságot teremtve intézi a település közügyeit, gondoskodik a közszolgáltatásról, a helyi hatalom gyakorlásáról, s mindezekben szükséges feltételek megteremtéséről, támogatja a lakosság önszervezodo közösségeit.,

I. FEJEZET

Általános  rendelkezések

l.§. (l.)  Az Önkormányzat megnevezése:   Nagyharsány község Önkormányzata
      (2)  Az Önkormányzat székhelye:  7822. Nagyharsány, Kossuth u. 54.

2.§. Az Önkormányzat jelképeit és azok használatának rendjét külön rendelet
       állapítja meg.

II. FEJEZET

A képviselő-testület szervezete és működése

3. §. Az Önkormányzat jogi személy. Az Önkormányzati feladat-és hatáskörök a képviselő-testületet illetik meg. A képviselő-testületet a polgármester képviseli.

4. §. A képviselő-testület tagjainak száma: 10. fő.
        A képviselők nevét és lakcímét a rendelet l. számu melléklete tartalmazza. 
5. §. (l) A Képviselő-testület szükség szerint, de évente legalább 6 alkalommal, elfogadott éves munkaterv alapján ,tart ülést .
 
        (2)  A képviselő-testület ülését össze kell hívni:

a./  a települési képviselők l/4-nek indítványára,
b./   a Baranya megyei Közigazgatási Hivatal vezetőjének kezdeményezésére,
c./  népi kezdeményezésre,
d./ a  Körjegyző kezdeményezésére /jogszabálysértés esetén/

6. §.  A képviselő-testület ülésén előterjesztést írásban és szóban lehet tenni.Kizárólagos írásos előterjesztés utján lehet kezdeményezni:

- önkormányzati rendeletalkotás vagy módosítás esetén,
- önkormányzat vagyonát érinto döntések meghozatala esetén,
- intézmény alapítását, megszüntetését, átszervezését
- személyi ügyek elbírálása estén,
- helyi népszavazás kiírásakor.

7. §. (l).  A  képviselő-testület  éves munkaterv alapján működik. A munkaterv elkészítéséről a körjegyző gondoskodik /a polgármester javaslatával/. 
A munkaterv előkészítése során a polgármester beszerzi :
- a települési képviselők
- a bizottságok elnökeinek
- az alpolgármester
- és a jegyző javaslatait.
A munkatervet a polgármester terjeszti a képviselő-testület elé.

(2) A Munkaterv tartalmazza a tárgyidőszak főbb feladatait, a képviselő-testületi ülések tervezett időpontjait és napirendjeit, az egyes napirendek előterjesztőinek megnevezését, továbbá a közmeghallgatás időpontját és esetleges főbb témáit.

(3) A képviselőtestület napirendjének első pontja : jelentés a lejárt határidejű határozatokról, előadók írásos előterjesztést készítenek.

8.§. (l). A képviselő-testület ülésén az előterjesztések írásban készülnek,  egyszerűbb és jól áttekintheto ügyekben a polgármester szóbeli előterjesztést is engedélyezhet. Az ilyen esetekben szóban megfogalmazott határozati javaslat alapján is születhet képviselő-testületi döntés.

(2). Az írásbeli előterjesztés két részből áll, első része tartalmazza a tárgy pontos meghatározását, az illetékes bizottság az üggyel kapcsolatos állásfoglalását,  áttekintését, az ügy esetleges előzményeit. A második rész megfogalmazza a határozati javaslatot úgy, hogy az lehetőség szerint több alternatívát tartalmazzon. Ebben a részben kell a végrehajtásért felelős személyt megnevezni, illetőleg a végrehajtás határidejét megjelölni.

9. §. A képviselő-testület ülését a polgármester hívja össze. A testületi ülésre szóló meghívó - 3 nappal az ülés előtt - tartalmazza az ülés helyét, a kezdés időpontját, a javasolt napirendi pontokat és azok előterjesztőit. A meghívót a polgármester írja alá. A meghívó a polgármesteri hivatal valamint a község hirdetőtábláin is kifüggesztésre kerül, illetve a helyi kábeltévé képújságán. 

10. §. A képviselő-testület ülése nyilvános. A megjelent állampolgárok részére a polgármester maximum 5 perces időtartamban hozzászólási jogot engedélyezhet.
                                          
11.§. (1). Zárt képviselő-testületi ülést kell tartani választás, kinevezés, felmentés, vezetői megbízás adása illetőleg visszavonása, fegyelmi eljárás megindítása, fegyelmi büntetés kiszabása és állásfoglalást igénylő személyi ügy tárgyalásakor, ha az érintett a nyilvános tárgyalásba nem egyezik bele, továbbá önkormányzati hatósági, összeférhetetlenségi és kitüntetési ügy tárgyalásakor.

(2). A képviselő-testület zárt ülést rendelhet el a vagyonával való rendelkezés és az általa kiirt pályázat tárgyalásakor, ha a nyilvános tárgyalás üzleti érdeket sértene.

(3). Zárt ülés megtartását a polgármester, bármely képviselő és a körjegyző indítványozhat.

(4).  Zárt ülésen részt vesznek a képviselő-testület tagjai, a körjegyző, meghivás esetén az érintett és a szakértő.

(5). Zárt ülésrol készült jegyzőkönyvbe csak a képviselők, a polgármester, a körjegyző, valamint a tárgykörben  közvetlenül érintett személyek, vagy a hivatalos megbízottaik tekinthetnek be. Ez a tilalom nem vonatkozik a Megyei Közigazgatási Hivatal vezetőjére, illetve a tényleges ellenőrzést végző személyre.

12. §. (l).   A képviselő-testület ülését  a polgármester vezeti. Az ülés megnyitásakor megállapítja a határozatképességet. A képviselő-testület akkor határozatképes, ha az ülésen a képviselőknek több mint a fele jelen van.

(2). A határozatképtelenség miatt elmaradt testületi ülések pótlásáról 5 napon belül gondoskodni kell, ezt a feladatot a polgármester irányításával a körjegyző végzi.

13.§. (l). A polgármester megnyitja a képviselő-testület ülését, javaslatot teszt az ülés napirendjére. A napirendről a képviselő-testület határozat.

(2). A polgármester tájékoztatást ad a lejárt határidejű határozatok végrehajtásáról, valamint az előző testületi ülés óta tett fontosabb intézkedésekről. Minden egyes előterjesztés tekintetében külön vitát nyit, majd azt levezeti. Az előterjesztőhöz a képviselő-testület tagjai, valamint a tanácskozási joggal meghívottak kérdéseket tehetnek fel, amelyekre a vita előtt válaszolni kell. A hozzászólások időtartama - személyenként - az 5 percet nem haladhatja meg. A vita lezárására a képviselő-testület bármely tagja javaslatot tehet, melyről a testület vita nélkül határoz. A vita lezárását követően az előterjesztő érdemi válaszokat ad a hozzászólásokra. a döntés /szavazás/ előtt a körjegyző - szükség esetén - megteszi a törvényességi észrevételeit.

(3). Azt a felszólalót, aki eltér a soros napirendi tárgytól, vagy az írásbeli előterjesztés tartalmát ismétli, a polgármester felszólítja, hogy térjen a tárgyra. Kétszeri eredménytelen felszólítás után a polgármester a felszólalótól megvonhatja a szót.
                                                     
(4).   A tanácskozás rendjének fenntartása a polgármester feladata.
Jogában áll rendreutasítani azt a személyt, aki a képviselő-testületi ülés szelleméhez méltatlanul viselkedik. Ismételt rendzavarás esetén a renitens személyt - amennyiben az nem tagja a képviselő-testületnek - a teremből kiutasíthatja, ha az illető ennek nem  eleget, a karhatalommal eltávolittathatja. Amennyiben tartós rendzavarás forog fenn, vagy a rendzavarást képviselő  követi el, a polgármester a testületi ülést felfüggesztheti.

14.§.(l). Az előterjesztésben és a vitában elhangzott határozati javaslatokról ezek után szavaz a képviselő-testület. Először a vitában elhangzott módosító és kiegészítő indítványokat, majd az eredeti előterjesztést kell megszavaztatni.

(2).  A képviselő-testület határozathozatalához a jelenlévő képviselők több mint felének azonos tartalmu, egybehangzó támogató, vagy elutasító szavazata szükséges. A szavazástól való tartózkodás nem minősíthető a határozati javaslat elutasításának.

(3). Amennyiben szavazategyenlőség esete áll fenn, a szavazás eredménytelen. Ekkor a polgármester ismételt szavazást rendel el a kérdéses napirendben. Amennyiben a második szavazás is eredménytelen, a testület a következő ülésén határoz az adott ügyben.

(4). A döntéshozatalból kizárható az a személy, akit, vagy akinek közeli hozzátartozóját az ügy személyesen érinti.  A települési képviselő köteles bejelenteni, ha személyével kapcsolatban kizárási ok merül fel. A kizárásról a testület dönt. A kizárt képviselőt a határozatképesség szempontjából jelenlévőnek kell tekinteni.

(5).  Minősített többség kell az Ötv-ben meghatározott esetekben, továbbá az önkormányzati hitelfelvételnél, az önkormányzati vagyon elidegenítésével vagy megterhelésével  kapcsolatos  döntések meghozatalánál. A minősített többséghez a megválasztott képviselők több mint  felének szavazata szükséges.

15.§. (l). A szavazás nyíltan, kézfelemeléssel történik.

(2). A képviselő-testület titkos szavazást rendelhet el a rendelet 9.§. l. és 2. bekezdéseiben foglalt esetekben, ennek lebonyolításáról az Ügyrendi bizottság gondoskodik.

(3). Az Ötv. 18.§.3.bekezdésében leirt esetben név szerinti szavazást kell tartani. A polgármester illetve bármelyik képviselő javaslatára egyébként is lehet név szerinti szavazást elrendelni.

16.§. (l).  A képviselők kérdéseiket, interpellációjukat szóban vagy írásban, napirendek megtárgyalását követően tehetik meg.
                                               
(2). Az Önkormányzati hatáskörbe tartozó szervezeti, működési és döntési előkészítési jellegű  kérdésre a megkérdezett /polgármester, alpolgármester, bizottság elnöke, vagy a körjegyző/ köteles azonnal rövid választ adni.

(3). Az érdemi önkormányzati ügyre vonatkozó, terjedelmében hosszabb interpellációra a megkérdezett akkor kötelese választ adni, ha azt legalább a testületi ülés előtt 3 nappal az interpelláló benyújtotta. Az interpellációra  adott válasz elfogadásáról az interpelláló nyilatkozik, erről külön dönt a testület is.

17.§. (l).  A települési képviselő  köteles az őt megválasztó állampolgárok érdekeit teljes felelősséggel, a legmesszebbmenőkig képviselni.

(2).  A települési képviselő köteles:

- tevékenyen részt venni a testület munkájában.
-olyan magatartást tanúsítani, mellyel méltó a választók bizalmára, a közéleti munkára.
-  felkérés alapján részt venni a testületi ülések előkészítésében és a különböző vizsgálatokban,
- bejelenti, ha a képviselői tevékenységében akadályoztatva van,
- kapcsolatot tartani az őt megválasztó polgárokkal.

18.§.  (l). A képviselő-testület ülésérol diktafon használatának segítségével jegyzőkönyv készül, melynek elkészítéséről a körjegyző gondoskodik. A testületi ülésen készült hangkazetták 6 hónapos időtartamra megőrzésre kerül, melyről a jegyző gondoskodik. A jegyzőkönyv eredeti példányához csatolni kell a meghívót, az írásbeli előterjesztéseket, a jelenléti ívet, az elfogadott határozatokat és rendeleteket, valamint az írásban benyújtott interpellációkat.

(2). A jegyzőkönyveket polgármester és a körjegyző írja alá. A körjegyző köteles a jegyzőkönyv egy példányát a szükséges mellékletekkel együtt  l5 napon belül megküldeni az illetékes Közigazgatási Hivatalhoz.

(3). A jegyzőkönyveket a körjegyző évente köteles beköttetni és azok megőrzéséről gondoskodni. A nyilvános jegyzőkönyvek egy bekötött példányát a helyi könyvtárnak kiadni köteles. A nyilvános jegyzőkönyv a könyvtárban tájékozódó jelleggel olvasható, de nem kikölcsönözhető.

19.§. (l). A képviselő-testület a munkatervben meghatározottak  szerint köteles évente legalább l alkalommal közmeghallgatást tartani, ahol az állampolgárok, helyi szervezetek közérdekű kezdeményezéseket, javaslatokat terjeszthetnek elő. A közmeghallgatás időpontját és esetleges főbb témáit helyben szokásos módon kell kihirdetni előre, melyről a körjegyző gondoskodik.

(2).   A közmeghallgatás formái:   a./  a nyilvános testületi ülés napirendjével
                                                             egybekötött közmeghallgatás
                                                        b./  napirenddel meghirdetett
                                                        c./  lakossági fórumként meghirdetett,
			     	        d./  falugyűléssel egybekötött közmeghallgatás.

III.  FEJEZET

A   képviselől-testület bizottságai

20.§. (l).A képviselő-testület  elnökből és két tagból álló Ügyrendi és Vagyonnyilatkozatvizsgáló Bizottságot, elnökből és két tagból álló Müvelődési, Egészségügyi és Szociális Bizottságot, elnökből és négy tagból álló Pénzügyi és Gazdasági Bizottságot, valamint egy elnökből és két tagból álló Településüzemeltetési Bizottságot hoz létre.

(2).  A képviselő-testület  meghatározott  feladat ellátására  ideiglenes bizottságot hozhat létre.

(3).  A bizottság elnökét és tagjainak több, mint felét a települési  képviselők közül kell választani. A polgármester, az alpolgármester, a képviselő-testület hivatalának dolgozója nem lehet a bizottság tagja, elnöke.

(4). Az állandó bizottságok elnökeinek és tagjainak névsorát, továbbá a bizottságok feladat-és hatáskörét a rendelet 2. számú melléklete tartalmazza.

21.§. (l). A bizottság működésére,  határozatképességére és határozathozatalára a képviselő-testületre vonatkozó szabályokat kell alkalmazni.

(2). A bizottsági ülést a bizottság elnöke, annak akadályoztatása esetén a bizottság megbízott tagja köteles összehívni, ő vezeti le a bizottság ülését. A bizottságot össze kell hívni, amennyiben azt a polgármester kezdeményezi.

(3). A bizottság ülése nyilvános. A zárt bizottsági ülésre a zárt képviselő-testületi ülésre vonatkozó szabályokat kell alkalmazni.

(4). A bizottsági ülésrol jegyzőkönyvet kell vezetni. Az ülésen tanácskozási joggal részt  vesz  a körjegyző, vagy megbízottja.

IV. FEJEZET

A polgármester,  az alpolgármester és a
körjegyző

22.§. (l). A polgármester a tisztségét főállásban látja el.

(2). Illetményét a képviselő-testület az alakuló, illetőleg a megválasztását követő első ülésen összegszeruen állapítja meg.

(3). A képviselő-testület -egyszerű szótöbbséggel hozott határozattal  dönthet a polgármester részére jutalom, egyéb juttatás megállapításáról.

(4). A képviselő-testület a polgármester részére szükséges költségeinek térítésére, költségtérítési átalányt állapit meg, mely nem lehet több mint illetményének 30 % -a.

(5).  A polgármester tagja a képviselő-testületnek, a testület határozatképessége, döntéshozatala, működése szempontjából települési képviselőnek tekintendő.

(6). A polgármester

- saját önkormányzati jogkörében, a körjegyző javaslatainak figyelembevételével irányítja a testület hivatalát, meghatározza a hivatal feladatait a döntések előkészítésében és végrehajtásában.

- dönt a saját hatáskörébe utalt államigazgatási és hatósági ügyekben, egyes hatásköreinek gyakorlását átruházhatja.

- a körjegyző javaslatára  előterjesztést nyújt be a hivatal belső  szervezeti  tagozódására, munkarendjére, ügyfélfogadási rendjére.

-  gyakorolja az egyéb munkáltatói jogokat a körjegyző és az önkormányzati intézményvezetők tekintetében,

- biztosítja az önkormányzat demokratikus működését és az ahhoz szükséges nyilvánosságot,

- segíti a települési képviselők és bizottságok munkáját,

-  együttműködik a társadalmi szervezetekkel és a lakosság önszervezodo közösségeivel.

 23.§. (1)A képviselő-testület saját tagjai közül - a polgármester javaslatára - titkos szavazással alpolgármestert választ, aki a polgármester irányításával látja el feladatait.

(2).  Az alpolgármester feladata a polgármester munkájának segítése, valamint annak akadályoztatása esetén helyettesítése. Az alpolgármester társadalmi megbízatásban látja el tisztségét.

24.§. (l).  A képviselő-testület pályázat alapján a jogszabályban meghatározott szereplő alkalmazási - képesítési feltételeknek megfelelő körjegyzőt nevez ki. /egyetértésben/ Kisharsány és Nagytótfalu községek képviselő-testületeivel közösen megtartott ülésen, testületenként minősített  szavazattöbbséggel. A körjegyzőség alakításáról megkötött megállapodás a rendelet 2. számú mellékletét képezi.

(2). A körjegyzőséget a körjegyző vezeti. Távolléte, akadályoztatása esetén a hivatal 
vezető-főtanácsosa helyettesíti. Gondoskodik a társult önkormányzatok működésével kapcsolatos feladatok ellátásáról. Ennek keretében

- vezeti a körjegyzőség hivatalát, gyakorolja   munkáltatói jogokat a körjegyzőség köztisztviselői tekintetében, kinevezéshez, felmentéshez, vezetői megbízás adásához, illetve visszavonásához a polgármesterek egyetértése szükséges /az általuk meghatározott körben/.

- döntésre előkészíti a polgármesterek hatáskörébe tartozó államigazgatási ügyeket,

- dönt a hatáskörébe tartozó hatósági és egyéb ügyekben,

- szabályozza a kiadmányozás rendjét,

-  tanácskozási joggal részt vesz a képviselő-testületek és a bizottságok ülésén.

- a polgármesterek irányításával előkészíti a képviselő-testületek és a bizottságok elé kerülő előterjesztéseket,

-  tájékoztatja a képviselő-testületeket a hivatal munkájáról és az ügyintézésrol.

(3).   A körjegyző köteles jelezni a képviselő-testületeknek, a polgármestereknek és a bizottságoknak, ha munkájuk során törvénysértést észlel /beleértve a törvényen  kívűl egyéb jogszabályok megsértését/

(4).  A képviselő-testület elé határozati javaslat csak a körjegyző törvényességi ellenőrzése után kerülhet. 

V.  FEJEZET

Az  Önkormányzati rendeletalkotás

25.§. (l).  Az Önkormányzati rendelet alkotását  kezdeményezheti:

-  a polgármester,
- bármely képviselő,
- a képviselő-testület bizottsága,
- a körjegyző.

(2).  A kezdeményezést a polgármesternél kell benyújtani, aki a körjegyző bevonásával a kezdeményezést, majd tervezetet  a 24. §. 4. bekezdésében foglalt törvényességi kontroll után a testület elé terjeszti.

(3). A polgármester illetőleg a körjegyző tájékoztatja a testületet az előkészítés során felvett,  de a tervezetben nem szereplő javaslatokról is.

(4). A rendelet jelölése:   évente eggyel kezdődő sorszámmal, lásd:
       “Nagyharsányi Önkormányzat képviselő-testülete …../2008/…..hó,nap/ majd a kihirdetés dátuma, rendelet tárgyának megnevezése.

(5)   Kihirdetés módja: a  helyben szokásos módon.

VI.  FEJEZET

Helyi népszavazás, népi kezdeményezés

26.§. A képviselő-testület köteles kitűzni a helyi népszavazást abban az esetben ha azt a választópolgárok 20 %-a kezdeményezi.   A népi kezdeményezés megindításához a választópolgárok több mint  5 %-a szükséges. A helyi népszavazást és népi kezdeményezést egyaránt a polgármesternél kell megindítani.

27.§. A helyi népszavazásban és népi kezdeményezésben a választópolgár jogosult részt venni, akinek az állandó lakóhelye az önkormányzat területén van. Zártkerti ingatlant érinto ügyekben  a helyi népszavazásban  és népi kezdeményezésben az is jogosult részt venni,  ha az önkormányzat területén zártkerti ingatlan tulajdonjogával rendelkezik, de állandó lakóhelye nem az önkormányzat területén van.

28.§.(l). A helyi népszavazásra  a helyi önkormányzati képviselők és polgármesterek választásáról szóló módosított és kiegészített l990. évi  LXIV . törvény rendelkezéseit kell megfelelően alkalmazni. A helyi népszavazás eredménye kötelező a képviselő-testületre.

29.§. (l).  A képviselő-testület köteles helyi népszavazást elrendelni

-  a községegyesítésnek és a községegyesítés megszüntetésének kezdeményezésére,
- új község alakításának kezdeményezése,
- közös képviselő-testületek alakítása, a közös képviselő-testületből való kiválás esetében, továbbá abban az ügyben, amelyet az önkormányzati rendelet határoz meg.

(2). A képviselő-testület helyi népszavazást rendelhet el.

- a képviselő-testület hatáskörébe tartozó ügyben,
- az önkormányzati rendelet megerősítésére.

(3). Nem rendelhető el helyi népszavazás
 - a költségvetésről való döntésre,
 - a helyi adónemeket, illetőleg mértéküket megállapító rendelet tárgyában,
 - a képviselő-testület hatáskörébe tartozó szervezeti- működési , személyi kérdésekben, a képviselő-testület feloszlásának kimondásáról.     

                                         
                                                  VII. FEJEZET

                              Az önkormányzat gazdasági alapjai

30.§. Az önkormányzat a  vagyonára és gazdálkodására, költségvetésére, valamint a belső ellenőrzésre vonatkozó részletes szabályokat külön önkormányzati rendeletben állapítja meg.

                                                    VIII.  FEJEZET
 
                                         Felterjesztési jog

31.§.  A képviselő-testület - az önkormányzati érdek védemében - az önkormányzatot érintő bármely kérdésben  az illetékes állami szervtől adatot, tájékoztatást, állásfoglalást kérhet,
-közérdekü javaslatot tehet, konkrét intézkedés megtételét kezdeményezheti, az állami szerv döntésével szemben kifogással élhet, annak megváltoztatását, visszavonását kezdeményezheti.

                                                     IX. FEJEZET

                                        Záró rendelkezés

32.§.(l).  A Szervezeti  és  Müködési Szabályzat kihirdetése napján lép hatályba.
Ezzel egyidejűleg  hatályát veszti  a 7./2006./XII.12./sz. rendelet. A rendelet kihirdetéséről, valamint mellékleteinek folyamatos vezetéséről a körjegyző gondoskodik.

(2). Az SzMSz mellékletei.
                 l./   képviselők névsora,
                2./   bizottságok jegyzéke, feladatkörének meghatározása,
                3./   polgármesterre, bizottságra átruházott hatáskörök,
                4./   körjegyzőséget alapító Együttmüködési Megállapodás és Ügyrend.

Nagyharsány,  2008. február 15.

Balassa Gyula       					   Dr.Fischer Dezső                                                         
polgármester      					   Körjegyző megbízásából: 

			

							    Szarkándi Zita
							    Vezető-főtanácsos.                                                                

A rendelet kihírdetve :  2008. február 15. 

							   Szarkándi Zita
							   Vezető-főtanácsos.

                                                                                         

           

Művelődési, Egészségügyi és Szociális Bizottság

1.	Közreműködik a Képviselő-testület szociális, egészségügyi, gyermek-és 
ifjúságvédelmi feladatainak ellátásában.

2.	A Képviselő-testület az alábbi szociális ellátásokkal kapcsolatos hatásköröket
ruházza át a Szociális Bizottságra:

-	lakásfenntartási támogatás,
-	ápolási díj,
-	átmeneti sagely,
-	étkeztetés,
-	házi segítségnyújtás.
     
3.	Beszámoltatja a polgármestert a saját hatáskörében kifizetett segélyekről.

4.	Évente egyszer felülvizsgálja az önkormányzati tulajdonú lakások bérleti díját.

5.	Véleményezi a bizottság döntése, határozata / ellen benyújtott fellebbezéseket.

Polgármester szociális ellátásokkal kapcsolatos hatásköre

A képviselő-testület az alábbi szociális ellátásokkal kapcsolatos hatásköröket ruházza át a polgármesterre:
	
-	temetési segély,
-	elemi károsultak, balesetet szenvedettek, büntetésvégrehajtás intézetből szabadultak részére megállapítható átmeneti segély.

Ügyrendi és Vagyonnyilatkozatvizsgáló Bizottság

1.	Javaslatot tesz

-	A polgármester illetményére, költségtérítésére, a jutalmazására, az alpolgármester és a képviselők tiszteletdíjára és költségtérítésére.

2.	Állásf foglal

-	Jogi, szervezeti és összeférhetetlenségi ügyekben, valamint a képviselő-testület tagjait érintő fegyelmi és etikai ügyekben.

3.	Véleményezi:

-	a Szervezeti és Működési Szabályzatot, kidolgozza a szükségesnek vélt módosítások javaslatait,
-	az önkormányzati rendelettervezeteket és koordinálja az önkormányzat rendeletalkotó tevékenységét,

-    különböző települési önkormányzatokkal létrejövő együttműködési szerve-
     ződéseket, megállapodásokat.

-	hatáskör átruházásra vonatkozó előterjesztéseket, 

-	körjegyzőségi hivatal szervezeti és működési rendjét,

-	a más bizottságok hatáskörébe nem tartozó névvel ellátott bejelentéseket,

-	a vezetői pályázatok kiírását

4.	Dönt:

-	az önkormányzat tevékenységéről szóló, a ciklust összegző, sajtóban rádióban TV-ben közölt híradásokkal kapcsolatban – a polgármester bevonásával – sajtóközlemény megjelentetéséről.

-	etikai eljárás kezdeménykezéséről.

5.	Végrehajtja a Képviselő-testület titkos szavazással járó feladatait, megállapítja 
és jegyzőkönyvben rögzíti az eredményt.

6.	Figyelemmel kíséri az önkormányzat jogvitáit.

Településüzemeltetési Bizottság

Véleményezi, javaslatot tesz:

-	Településfejlesztési koncepciókat, programokat, általános és részletes rendezési terveket, valamint az éves és hosszú távú fejlesztési terveket.

-    Az intézményi beruházásokat és fejlesztéseket, az ezeket tartalmazó szer-
     sződéseket.

-	A természet és környezetvédelemmel kapcsolatos terveket, koncepciókat, 
figyelemmel kíséri azok megvalósulását,

-	Közlekedéssel kapcsolatos előterjesztését.

-    A településfejlesztés és rendezési tervek végrehajtására, a közterületek 
     tisztántartásával kapcsolatos feladatok megoldására,

-	A vízellátási, a jövőben szennyvízelv ezetési-, kábeltelevíziós rendszer 
üzemeltetési feladatainak végrehajtására, közreműködik a problémák fel-
tárásában és megoldásában.

-	A közutak, a vízelvezető  árkok állapotának megőrzésére,
-	Az önkormányzat tulajdonában lévő ingatlanok műszaki állapotának megőrzése és javítása érdekében teendő intézkedésekre,

-	A község idegenforgalmi infrastuktúrájának fejlesztésére, üzemeltetésére,

-	A településfejlesztéssel és üzemeltetéssel kapcsolatos pályázatok kiírására és értékelésére.

Ellenőrzi:

-	A döntések végrehajtását,
-	Folyamatban lévő beruházások végrehajtását.

Pénzügyi, ellenőrzési, gazdasági és közbeszerzési Bizottság

Véleményezi és javaslatot tesz:

-	az önkormányzat éves költségvetéséről szóló rendelettervezetét, annak módosításait, a féléves beszámolót, a költségvetési koncepciót, és a zárszámadást.
-	az intézményi beruházásokat és fejlesztéseket, az ezt tartalmazó szerződéseket,
-	az önkormányzati költségvetési szervek alapítására, átszervezésére vonatkozó előterjesztéseket,
-	az önkormányzat éves ellenőrzési tervét,
-	a hitelfelvételt és annak gazdasági megalapozottságát,
-	a helyi adó megállapítását és módosítását,
-	az Állami Számvevőszék, illetve a Siklósi Kistérség által lefolytatott vizsgálatok jegyzőkönyveit,
-	az önkormányzat vállakozásokban való részvételre irányuló kezdeményezéseit és annak módját,
-	azokat az előterjesztéseket, amelyeknek a költségvetésben nem szabályozott pénzügyi kihatásai vannak,
-	az önkormányzati tulajdon elidegenítését, megterhelését, vállalkozásba bevitelét illetve más célú hasznosítását,
-	az önkormányzati vagyont érintő, más gazdálkodó szervezetek, illetve más vállalkozások által benyújtott kérelmeket, megkereséseket,
-	az önkormányzat vállalkozásélénkítő, munkahelyteremtő, foglalkoztatáspolitikai programját,

Ellenőrzi:

-	az elfogadott költségvetést, az önkormányzati vagyon törvényes, célszerű
felhasználáságt, 
-	pénzkezelési szabályzat megtartását,
-	a bizonylati rend és bizonylati fegyelem érvényesítését, 
-	az önkormányzat által fenntartott intézmények gazdálkodásának szabályszerűségét,
-	a helyi adókról szóló rendelet hatályosulását, a bevételi tervek teljesülését,

Dönt:

Az 500.000.-Ft-t meghaladó kifizetések tekintetében, ezen döntési joga nem érinti a költségvetési rendeletben megjelölt tételeket, illetve a Képviselő-testület által hozott határozatok vonazatait. 

Figyelemmel kíséri:

-	a vagyonleltár alakulását,
-	a költségvetési bevételek alakulását, különös tekintettel a saját bevételekre,
-	a vagyonváltozás alakulását,
-	értékeli az előidéző okokat.

ÜGYRENDI ÉS VAGYONNYILATKOZATOT VIZSGÁLÓ BIZOTTSÁG

Erdész Gábor képviselő Ügyrendi és Vagyonnyilatkozatot Vizsgáló Bizottság Elnöke
Dr.Ságiné Dr.Rostás Beáta  képviselő Ügyrendi és Vagyonnyil.Vizsg.Bizottsági tag
Szabó Gábor képviselő Ügyrendi és Vagyonnyilatkozatot Vizsgáló Bizottsági tag

TELEPÜLÉSÜZEMELTETÉSI BIZOTTSÁG

Szabó Gábor képviselő Településüzemeltetési Bizottság Elnöke
Erdész Gábor képviselő Településüzemeltetési Bizottsági tag
Varga Lajos képviselő Településüzemeltetési Bizottsági tag

PÉNZÜGYI ELLENŐRZÉSI, GAZDASÁGI ÉS KÖZBESZERZÉSI BIZOTTSÁG

Urbán Ernő képviselő Pénzügyi Ell.Gazdasági és Közbeszerzési .Bizottság Elnöke
Imre Jánosné képviselő Pénzügyi Ell.Gazdasági és Közbeszerzési Bizottsági tag
Beregszászi József képviselő Pénzügyi Ell.Gazdasági és Közbeszerzési Bizottsági tag

MŰVELŐDÉSI, EGÉSZSÉGÜGYI ÉS SZOCIÁLIS BIZOTTSÁG

Imre Jánosné képviselő Műv.Egészségügyi és Szociális Bizottság Elnöke
Beregszászi József képviselő Műv.Egészségügyi és Szociális Bizottsági tag
Hónig Tibor képviselő Műv.Egészségügyi és Szociális Bizottsági tag
Dr.Ságiné Dr.Rostás Beáta képviselő Műv.Egészségügyi és Szociális Bizottsági tag
Varga Lajos képviselő Műv.Egészségügyi és Szociális Bizottsági tag